……….………(sz.) napirend

**ELŐTERJESZTÉS**

**a Budapest Főváros II. Kerületi Önkormányzat Képviselő-testülete részére**

**a veszélyhelyzeti kihirdetéséről és a veszélyhelyzeti intézkedések hatálybalépéséről szóló 27/2021. (I. 29.) Korm. rendelet, a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdése, valamint Budapest Főváros II. kerületi Önkormányzat Polgármesterének 1/2021. (II. 8.) normatív utasítása alapján**

**2021. május**

Tárgy: Budapest Főváros II. Kerületi Önkormányzat Képviselő-testületének …/2021. (… . … .) önkormányzati rendelete Budapest Főváros II. kerületének Építési Szabályzatáról szóló 28/2019.(XI.27.) önkormányzati rendelet módosításáról

|  |  |
| --- | --- |
| **Készítette**: | ………………………………  Trummer Tamás  igazgató s.k. |
|  |  |
| **Egyeztetve**: | ……………………………… |
|  | dr. Varga Előd Bendegúz  alpolgármester |
|  |  |
| **Látta**: | ………………………………  dr. Szalai Tibor  jegyző |
|  |  |
|  | ………………………………  dr. Silye Tamás  igazgató |

Nyílt anyag!

**Tisztelt Képviselő-testület!**

Jelen előterjesztés célja *Budapest Főváros II. kerületének Építési Szabályzatáról* szóló 28/2019.(XI.27.) önkormányzati rendelet (a továbbiakban: ***KÉSZ***) módosítása. Az alábbiakban az ezt megelőző folyamatot foglaljuk össze.

Budapest Főváros II. Kerületi önkormányzat Kerületfejlesztési Bizottsága a 3/2021.(I.26.) számú határozatával döntött a KÉSZ-hibajavítási dokumentációval kapcsolatban a partnerségi egyeztetés megindításáról, majd a partnerségi egyeztetés lefolytatását követően a 7/2021.(III.30.) számú határozatával döntött a partnerségi egyeztetés lezárásáról.

A KÉSZ módosítása *a településfejlesztési koncepcióról, az integrált településfejlesztési stratégiáról és a településrendezési eszközökről, valamint egyes településrendezési sajátos jogintézményekről* szóló 314/2012.(XI.8.) Korm. rendelet (a továbbiakban: *TRK*) 32.§ (1) bekezdése szerinti állami főépítészi eljárás szerint folytatható le. A *TRK*. 42/A.§ (3) bekezdésének rendelkezései szerint a partnerségi egyezetés lefolytatását követően, a KÉSZ módosítás tervezetét megküldtük az állami főépítésznek a záró szakmai vélemény megkérése céljából.

Az állami főépítész 2021. április 4-én megküldte záró szakmai véleményét (előterjesztés melléklete), melyben észrevételt nem tett, a településrendezési eszköz módosítását támogatja.

A KÉSZ módosítása, a *TRK*. 43.§ (1) bekezdés c) pontja értelmében, az annak elfogadását követő napon hatályba léptethető.

A Kormány a veszélyhelyzet kihirdetéséről és a veszélyhelyzeti intézkedések hatálybalépéséről  szóló 27/2021.(I.29.) Korm. rendelettel veszélyhelyzetet hirdetett ki.

A katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény (Kat.) 46. § (4) bekezdése alapján a veszélyhelyzetben a települési önkormányzat képviselő-testületének feladat- és hatáskörét a polgármester gyakorolja.

2021. február 8. napján hatályba lépett a Budapest Főváros II. Kerületi Önkormányzat Polgármesterének egyes önkormányzati döntések veszélyhelyzet idején való előkészítésének és kiadmányozásának rendjéről szóló 1/2021.(II.8.) számú normatív utasítása, mely a Kat. 46. § (4) bekezdése szerint a polgármester által gyakorolt hatáskörök tekintetében a döntések előkészítésére és kiadmányozására vonatkozó szabályokat tartalmazza.

Fentiekre tekintettel kérem a Tisztelt Képviselő-testületet, hogy alakítsa ki véleményét a Polgármester döntése előtt a rendelet módosítás tárgyában.

**Szabó Gyula**

**Alpolgármester**

Előterjesztés melléklete: Az állami főépítész Záró szakmai véleménye



